Document ID: 32012D0337

KOMISIJAS ĪSTENOŠANAS LĒMUMS
(2012. gada 22. jūnijs),
ar ko Vācijas Federatīvajai Republikai un Francijas Republikai piešķir atkāpi no Eiropas Parlamenta un Padomes Regulas (ES) Nr. 1337/2011 attiecībā uz Eiropas statistiku par ilggadīgām kultūrām piemērošanas
(izziņots ar dokumenta numuru C(2012) 4132)
(Autentisks ir tikai teksts franču un vācu valodā)
(2012/337/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2011. gada 13. decembra Regulu (ES) Nr. 1337/2011 attiecībā uz Eiropas statistiku par ilggadīgām kultūrām un ar ko atceļ Padomes Regulu (EEK) Nr. 357/79 un Eiropas Parlamenta un Padomes Direktīvu 2001/109/EK (1) un jo īpaši tās 10. panta 1. punktu,
ņemot vērā Vācijas Federatīvās Republikas un Francijas Republikas pieprasījumus,
tā kā:
(1)
Saskaņā ar Regulas (ES) Nr. 1337/2011 10. pantu Komisija dalībvalstīm var piešķirt atkāpi, ja šīs regulas piemērošanai dalībvalsts valsts statistikas sistēmai ir vajadzīgi plaša mēroga pielāgojumi un ja tā varētu radīt ievērojamas praktiskas problēmas attiecībā uz ilggadīgām kultūrām, kas minētas 1. panta 1. punkta a) līdz l) apakšpunktā.
(2)
Vācijas Federatīvā Republika un Francijas Republika ir pieprasījušas, lai tām piešķir atkāpi no Regulas (ES) Nr. 1337/2011 piemērošanas saskaņā ar 10. panta 2. punktu.
(3)
Vācijas Federatīvās Republikas un Francijas Republikas iesniegtā informācija pamato šādas atkāpes piešķiršanu.
(4)
Šajā lēmumā paredzētie pasākumi ir saskaņā ar Lauksaimniecības statistikas pastāvīgās komitejas atzinumu,
IR PIEŅĒMUSI ŠO LĒMUMU.
1. pants
1. Vācijas Federatīvajai Republikai piešķir atkāpi no pienākuma iesniegt statistiku par ilggadīgām kultūrām, kas minētas Regulas (ES) Nr. 1337/2011 1. panta 1. punkta a) līdz l) apakšpunktā, līdz 2012. gada 31. decembrim.
2. Šī atkāpe tiek piešķirta par 2012. pārskata gadu.
2. pants
1. Francijas Republikai piešķir atkāpi no pienākuma iesniegt statistiku par olīvkokiem līdz 2012. gada 31. decembrim.
2. Šī atkāpe tiek piešķirta par 2012. pārskata gadu.
3. pants
Šis lēmums ir adresēts Vācijas Federatīvajai Republikai un Francijas Republikai.
Briselē, 2012. gada 22. jūnijā

Labels: 17
19
6
18
15